কাৰ্বি আংলং জিলাৰ হাওৰাঘাট আৰক্ষী থানাৰ অন্তৰ্গত ফুলনিবাজাৰৰ পৰা এগৰাকী ব্যৱসায়ীক অপহৰণ কৰাৰ ঘটনা সংঘটিত হোৱাৰ বাতৰি পোৱা গৈছে। জানিব পৰা মতে, বাবলু দেব (৩১) নামৰ ব্যৱসায়ীজনক মটৰচাইকেলত অহা ৩জন দুষ্কৃতিকাৰীয়ে ২০ নৱেম্বৰ মঙলবাৰে আবেলি ৬-৩০ বজাত ফুলনিবাজাৰৰ পৰা অপহৰণ কৰি নিয়ে।
অপৰহণ সংঘটিত হোৱা সময়চোৱাত বিজুলী ব্যাহত হৈ থকা বাবে অঞ্চলটো অন্ধকাৰ হৈ আছিল। প্ৰত্যক্ষদৰ্শীৰ মতে দুজন বাবতিনিজন লোকে মটৰচাইকেলত আহি শূন্যলৈ গুলীচালনা কৰে আৰু বাবলু দেবক অপহৰণ কৰি নিয়ে। এজন লোকক ৩জন লোকৰ দ্বাৰা কেনেদৰে মটৰচাইকেলত অপহৰণ কৰাটো সম্ভৱ হ'ল সেয়া ৰহস্যৰ আৱৰ্তত।
ৰাতিপুৱা ঘটনাস্থলীত একে-৫৬ ৰাইফলৰ ২টা খোলা উদ্ধাৰ কৰা হয়। এতিয়ালৈকে কোনো সংগঠনে অপৰহণৰ দায়িত্ব স্বীকাৰ কৰা নাই। একাংশ লোকে সন্দেহ কৰিছে যে বাবলুৰ ককায়েক বাপন দেব হে অপহৰণৰ আচল লক্ষ্য আছিল। বাপন দেবে দোকান বন্ধ কৰি থকাৰ সময়তেই অপহৰণকাৰীয়ে তেওঁৰ ভায়েক বাবলুক অপহৰণ কৰি নিয়ে। উল্লেখ্য যে ফুলনিবাজাৰত দুয়ো কাকায়েক-ভায়েকৰ এখন গেলামালৰ দোকান আছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
